Viimasel ajal on häid uudiseid nagu vihma. Kõik, kellel on õnnestunud elada nii väärika vanuseni nagu minu oma, mäletavad kindlasti nooruspõlve seiklusmänge - Simon the Sorcerer, Monkey Island, Day of the Tentacle jne. Day of the Tentacle ei olnud väga minu rida, aga Simon´t ja Guybrush´i jooksutasin küll  mõnuga mööda ekraani ringi. Hiljuti avastasin, et Monkey Islandile oli isegi mingi sajas osa tehtud, mis mul õnneks proovimata oli jäänud - 3D kole variant tegi selle väga mitteapetiitseks, võiks isegi öelda, et jubedaks, ja kui ma õigesti mäletan, ei olnud see enam isegi point-and-click. Kurkuminevaks kanakondiks selle prae juures oli aga liikumine, mis oli nii kehv, et ma loobusin mängimisest peale kümnendat minutit.